कांग्रेस आज मनाएगी स्थापना दिवस
आबूरोड| प्रदेशकांग्रेस कमेटी के निर्देश पर सोमवार को कांग्रेस कमेटी की ओर से कांग्रेस का 131 वां स्थापना दिवस मनाया जाएगा। नगर उपाध्यक्ष एडवोकेट अर्चना शर्मा ने बताया कि नगर कांग्रेस कमेटी आबूरोड, अल्पसंख्यक प्रकोष्ठ एवं सेवादल कांग्रेस कमेटी आबूरोड की ओर से संयुक्त रूप से नगर अध्यक्ष अमित जोशी की अगुवाई में कार्यक्रम आयोजित किया जाएगा, जिसमें कांग्रेस के इतिहास की प्रदर्शनी, संगोष्ठी समेत कई कार्यक्रम होंगे। कार्यक्रम का शुभारंभ कांग्रेस कार्यालय पर झंडारोहण के साथ होगा। कार्यक्रम में शहर के कांग्रेस पदाधिकारी एवं कांग्रेस जनप्रतिनिधियों के साथ वरिष्ठ कांग्रेसी आमजन भाग लेंगे।
hin_Deva hin_Deva